**प्रेस विज्ञप्ति**

अर्थ मन्त्रालय बाट सम्पादन हुने कार्यहरु लाई अझ बढी दक्ष, प्रभावकारी, गुणस्तरीय तथा मापनयोग्य बनाउने सन्दर्भमा अर्थ सचिव श्री शंकरप्रसाद अधिकारी र अर्थ मन्त्रालयका महाशाखा प्रमुखहरु वीच चालु आ.व. 2074/75 को लागि महाशाखागत कार्यसम्पादन संझौता सम्पन्न भएको छ । यसै वीच अर्थ सचिवज्यूको उपस्थितिमा सचिव (राजस्व) श्री शिशिरकुमार ढुङ्गाना र राजस्व व्यवस्थान महाशाखा, संस्थान समन्वय महाशाखा, वित्तीय क्षेत्र व्यस्थापन महाशाखाका प्रमुख वीच पनि कार्यसम्पादन संझौता सम्पन्न भएको छ ।

अर्थ मन्त्रालय र अन्तगर्तका विभागहरु वीच कार्यसम्पादन संझौता भै सकेको र अर्थ मन्त्रालयका महाशाखागत कार्य लाई सुधार गरी अझ बढी प्रभावकारीता बृद्धि गर्नको लागि पहिलो पटक कार्यसम्पादन संझौता सम्पन्न भएको हो । मन्त्रालयका महाशाखाहरुका वार्षिक कार्यहरुलाई मुख्य मुख्य कृयाकलापमा बाडफाँड गरी कार्य प्रगति मापन परिसूचक र मूल्यांकन भारहरुको विकास गरी आ.व.2074/75 को फाल्गुण देखि लागु हुने व्यवस्था गरिएको छ । यसलाई थप परिस्कृत र व्यवस्थित गर्दै आगामी वर्ष पनि निरन्तरता दिइने सोंच अर्थ मन्त्रालयको रहेको छ । अर्थ सचिव श्री शंकरप्रसाद अधिकारीज्यू यस मन्त्रालयको सचिवको रुपमा कार्यभार सम्हाल्न आउनु हुँदा देखि नै परिसूचकमा आधारित कार्यसम्पादन संझौता गरिनु पर्ने विषयमा जोड दिदै आउनु भएको थियो ।

यसैवीच अर्थ मन्त्रालय अन्तगर्तका विभागहरु वीच विगतमा भएको कार्यसम्पादन संझौतामा थप सुधार गरी कार्य प्रगति मापन परिसूचक सहितको आधारमा कार्यसम्पादन प्रणाली लागू गर्ने तयारी भै रहेको छ ।

कर्मचारीलाई कार्य विवरणको आधारमा कार्य भूमिकालाई सुक्ष्म रुपमा विश्लेषण गर्दै नागरिक मैत्री सेवा प्रवाह गर्नका लागि समय, गुणस्तर, लागत प्रभावकारिताका साथ कार्यसम्पादन गरी सोहि आधारमा मूल्यांकनको परिपाटी वसाल्न र कार्यसम्पादनलाई वृत्ति विकाससंग आवद्बता गरिनु पनि उत्तिकै जरुरी भएकाले यो कार्यसम्पादन संझौता एउटा प्रस्थान विन्दु हुने अपेक्षा अर्थ मन्त्रालयको रहेको छ ।